<classify> JANETH MUSHI-ARUSHA WATU watano akiwemo Hakimu Mkazi wa Mahakama ya Wilaya yaArumeru, Benard Nganga, wamefikishwa katika Mahakama ya Hakimu Mkazi Arusha,wakikabiliwa na mashtaka 11 yakiwamo ya utakatishaji fedha haramu na kuongozamtandao wa kupanga uhalifu. Makosa mengine ni kujihusisha na rushwa kuharibu ushahidi,kughushi na kuwasilisha nyaraka za uongo. Washtakiwa wengine ni Wakili wa Serikali FortunatusMhalila, Wakili Maneno Mbunda, mtuhumiwa anayedaiwa kukutwa na nyara za Serikali,Nelson Kangelo na Tumaini Mdee. Katika shauri hilo la uhujumu uchumi namba 34 la mwaka huu,upande wa Jamhuri ulikuwa ukiwakilishwa na Wakili Mkuu wa Serikali, JavelinRugaihuruza akisaidiana na mawakili waandamizi Shedrack Kimaro na TheopilMutakyawa. Mbele ya Hakimu Mkazi Mfawidhi wa Mahakama hiyo, NikuMwakatobe, Wakili Javelin alidai mahakamani hapo kuwa watuhumiwa hao kwa pamojawanadaiwa kutenda makosa hayo kati ya Juni mosi mwaka jana hadi Aprili 15,mwaka huu. Akisoma mashtaka hayo, Wakili Mkuu huyo alisema shitaka lakwanza linawakabili Kangelo na Mdee ambalo ni kuongoza mtandao wa kupangauhalifu kinyume na Sheria ya Uhujumu Uchumi. Wanadaiwa kati ya kipindi hicho katika maeneo tofauti yaJiji la Arusha wakiwa si watumishi wa umma, walishirikiana na watumishi wa ummakwa makusudi na kwa malengo ya kuhakikisha genge la uhalifu linafanya vitendovya rushwa ili kujipatia faida zitokanazo na vitendo hivyo. Kosa la pili ambalo pia ni la kuongoza mtandao wa kupangauhalifu, linawakabili Mbunda, Nganga na Mhalila, ambao wanadaiwa wakiwawatumishi wa umma walikwenda kinyume cha sheria na shughuli zao ambapo kwapamoja na kwa makusudi kwa malengo ya kufanikisha genge la uhalifu na waliombana kupokea rushwa ili kumwezesha Kangelo kuzuia haki kutendeka na kuendeleakujipatia manufaa faida zitokanazo na vitendo hivyo. Alidai kosa la tatu ambalo ni kujihusisha na rushwa, linawakabili Kangelo na Mdee, ambao kwapamoja kwa vitendo vya rushwa walitoa Sh milioni 31.5 kwa Mbunda, Nganga naMhlalila, kama ushawishi wa kumwezesha Kangelo kuachiliwa mwenye dhima ya jinai,hivyo kuzuia haki kutendeka. Alidai kosa la tano ni kuharibu ushahidi ambalolinawakabili Mbunda, Nganga na Mhalila, huku wakijua jalada la kesi la mahakamalinalohusiana na kesi ya uhujumu uchumi namba 22018 la Mahakama ya Hakimu Mkazi Arusha, litahitajikakwenye ushahidi katika mwenendo wa kesi, kwa pamoja waliteketezawaliharibujalada hilo kwa nia ya kuzuia kutumika katika ushahidi. Kosa la sita linalowakabili Mbunda, Nganga na Mhalila nikughushi ambapo wakiwa na nia ovu walitengeneza nyaraka ya uongo hati yamashtaka inayohusiana na kesi ya uhujumu uchumi namba 22018 ikionyeshathamani ya nyaraka za Serikali iliyokuwa inahusishwa katika kesi hiyo ilikuwani shilingi milioni 9.8 suala ambalo siyo kweli, alidai. Wakili Javelin alidai kosa la saba ambalo ni kuwasilishanyaraka za uongo linawakabili Mbunda na Mhalila ambao wanadaiwa kati ya Mei 15mwaka jana na Juni 6 mwaka huo, wakijua na kwa uongo kwa pamoja waliwasilisha nyaraka ya uongo katika Mahakama ya HakimuMkazi, ambayo ilikuwa ni hati ya mashtaka ya kesi ya uhujumu uchumi namba22018, kuonyesha thamani ya nyaraka ni sh milioni 9.8 wakati siyo kweli. Alidai mahakamani hapo kosa la nane ni utakatishaji fedhaharamu ambalo linawakabili Mbunda, Nganga na Mhalila ambao wanadaiwa kujipatiaSh milioni 31.5 kutoka kwa Kangelo na Mdee huku wakijua wakati wakipokea fedhahizo kwamba ni zao la kosa tangulizi ambalo ni la kujihusisha na rushwa. Shtaka la tisa ambalo ni utakatishaji fedha haramu, linawakabiliKangelo na Mdee ambao wanadaiwa kutoa Sh milioni 31.5 kwa watuhumiwa wenzaowatatu huku wakijua fedha hizo ni zao la kosa tangulizi kughushi nakujihusisha na rushwa. Washtakiwa wote hawakutakiwa kujibu chochote kutokana na mahakamahiyo kutokuwa na uwezo wa kuisikiliza ambapo imeahirishwa hadi Mei 20, mwakahuu kutokana na upelelezi wake kutokukamilika. Wakati huohuo, Kangelo alisomewa shtaka jingine la uhujumuuchumi ambapo katika shauri hilo namba 35 la mwaka huu anadaiwa kukutwa nanyara za Serikali kinyume na sheria ya uhifadhi wa wanyamapori na sheria yauhujumu uchumi.  <topic>: KITAIFA 